**PODALJŠANO BIVANJE 4.IN 5. RAZRED**

**Pripravila: Urška Razingar**

1. **ZABAVNO URJENJE MOŽGANOV**

Si želiš izboljšati svoje delovanje možgančkov na bolj zanimiv in MANJ ŠOLSKI način. Spodaj imaš nekaj predlogov kako to storiti. Važno je, da stvari počneš malo drugače kot si vajen/a.


* Umivaj si zobe izmenično z levo in desno roko.
* Odvij pokrovček na tetrapaku z drugo roko.
* Primi skodelico z nevajeno roko.
* Odpri vrata z nevajeno roko.
* Pomagaj obešati perilo z nevajeno roko (mami bo tega še posebej vesela).
* Zapni in odpni oblačilo z drugo roko.
* Zapomni si nakupovalni seznam.
* V trgovini sproti računaj okvirni znesek nakupljenih stvari.
* Išči rime predmetom, ki jih opaziš v okolici.
* Obogati garderobo z barvami, ki jih do sedaj nisi nosil/a (tega pa mami najbrž ne bo preveč vesela).
* Poskusi si zapomniti imena oseb, ki se ti predstavijo.
* Opazuj ljudi, ki ti na cesti prihajajo nasproti.
* Beri kratke članke tako, da je časopis ali knjiga obrnjena na glavo.
* Povej abecedo od zadaj naprej.
* Pospravi omaro in obleke razporedi drugače.
* Prestavi pohištvo ali predmete v svoji sobi.
* Uporabi drug gel za prhanje (novi vonji spodbujajo).
* Izračunaj vsote števk na tablicah avtomobilov.



1. **POPOLDANSKA TELOVADBA**

Ni boljšega kot popoldanska telovadba. Na spodnji internetni povezavi lahko zaplešeš ob posnetku. Uživaj!

<https://www.youtube.com/watch?v=29TR33moqUA>



1. **MANDALE**

Risanje in opazovanje mandal pozitivno vpliva na naše počutje, saj sčasoma postanemo bolj umirjeni in razumevajoči. Če imaš tiskalnik, si mandalo lahko natisneš , lahko pa si preprosto mandalo narišeš tudi sam. Za mandale je značilno, da so zelo barvite.

Primer preproste mandale: Primer pobarvane mandale:

